《姚大本以李义山诗韵作诗题息轩继作》
宋代·朱槔

隐几心疑水，携盂影照山。六窗开畔岸，一榻埽中间。

柏子方饶舌，花枝忽解颜。定馀牛自牧，梦起蝶相关。

阊阖初无路，蓬莱别有班。藏舟知夜失，面壁竟西还。

老矣从他笑，公乎伴我闲。体坤诗更好，分寸许跻攀。

作者简介：徽州婺源人，字逢年。朱松弟。有轶才，自负其长，不肯随俗俯仰。工诗。有《玉澜集》。